Klasifikacija kombinacije Vuelta a Españe
Klasifikacija kombinacije na Vuelta a Espanji je jedna od drugostepenih klasifikacija na etapnoj biciklističkoj trci Vuelta a Espanji. Uvedena je na Vueltu 1970. ali je prekidana dva puta, od 1975 do 1985. i od 1995. do 2002. Poeni za klasifikaciju kombinacije sabiraju se na osnovu pozicija u generalnom plasmanu, brdskoj i klasifikaciji po poenima. Ako je vozač treći u generalnom plasmanu, drugi u brdskoj i treći u klasifikaciji po poenima, onda ima osam poena u klasifikaciji kombinacije (3+2+3=8). Ako je isti vozač prvi u sve tri klasifikacije, onda ima tri poena u klasifikaciji kombinacije (1+1+1=3), što je najmanji mogući broj poena. Vozač sa najmanje poena je lider klasifikacije i, od 2006. nosi belu majicu, do 2006. lider klasifikacije kombinacije nosio je zlatno-zelenu majicu.

Za razliku od Tur de Fransa i Điro d’Italije. na Vuelti nema klasifikacije za najboljeg mladog vozača, zbog pravila svetske biciklističke unije - UCI da broj klasifikacija za koje se dodeljuje majica ograniči na četiri.

Klasifikacija kombinacije ne privlači toliku pažnju i obično dođe kao utešna nagrada za vozače koji se bore za generalni plasman, a često pobednik Vuelte osvoji klasifikaciju kombinacije.

Otkad je klasifikacija ponovo predstavljena na Vuelti 2002. samo četiri puta pobednik klasifikacije nije bio pobednik trke: 2002, 2003, 2012. i 2015. Sva četiri puta pobednik klasifikacije je bio drugoplasirani ili trećeplasirani na trci te godine: Roberto Eras je 2002. osvojio klasifikaciju kombinacije i drugo mesto u generalnom plasmanu, 2003. Alehandro Valverde je osvojio treće mesto, Valverde je i 2012. osvojio klasifikaciju kombinacije, ali ovoga puta drugo mesto u generalnom plasmanu, dok je 2015. Hoakim Rodrigez osvojio kombinaciju i drugo mesto u generalnom plasmanu.

Pobednici 

Pobednici klasifikacije kombinacije.
        

 2016.  Nairo Kintana
 2015.  Hoakim Rodrigez
 2014.        Alberto Kontador 
 2013.  Kristofer Horner 
 2012.  Alehandro Valverde 
 2011.     Huan Hose Kobo
 2010.     Vinčenco Nibali
 2009.     Alehandro Valverde
 2008.     Alberto Kontador 
 2007.        Denis Menjšov
 2006.     Aleksandar Vinokurov
 2005.          Denis Menjšov 
 2004.         Roberto Eras 
 2003.         Alehandro Valverde 
 2002.      Roberto Eras
 1994—01. Nije bilo klasifikacije
 1993.        Hesus Montoja 
 1992.        Toni Rominger
 1991.        Federiko Ečave 
 1990.        Federiko Ečave 
 1989.        Oskar Vargas
 1988.        Šon Keli 
 1987.     Loran Finjon
 1986.        Šon Keli 
 1975—85. Nije bilo klasifikacije
 1974.      Hose Luis Abiljera
 1973.      Edi Merks
 1972.      Hose Manuel Fuente 
 1971.     Siril Gimar
 1970.      Gido Rejbruk

Višestruki pobednici

Po državama

Vidi još 
 Generalni plasman na Vuelta a Espanji
 Klasifikacija po poenima na Vuelta a Espanji
 Brdska klasifikacija na Vuelta a Espanji
 Timska klasifikacija na Vuelta a Espanji
 Najagresivniji vozač na Vuelta a Espanji

Reference

Spoljašnje veze 
 Zvanični sajt

Vuelta a España